Novruz Əzimov

Novruz Əzimov () — Azərbaycanlı futbol mütəxəssisi.

 Həyatı 
Laçın rayonunun Alıqulu kəndində anadan olmuşdur. Amma Mehdiabad qəsəbəsində böyüyüb. 1982–1992-ci illərdə Neftçi Bakı klubunun heyətində çıxış edib. Bu müddət ərzində 146 oyunda meydana çıxıb 5 qol vurub.

1992-ci ilin martında könüllü olaraq, cəbhəyə yollanıb. Mayın 2-si, ya 3-ü Bakıya ezamiyyətə gəlib. Şuşa alınan gün, 1992-ci il may ayının 8-də ilk milli çempionatın açılış turunda Sumqayıt "Xəzər"inə qarşı Neftçi Bakı klubunun formasını geyinib. Səhərisi isə tək öz maşını ilə Laçına yollanır. O vaxtlar Arif Paşanın rəhbərlik etdiyi 811-ci Laçın alayının tərkibində döyüşüb.

 Fəaliyyəti 
İlk məşqçi fəaliyyəti Gəncənin Kəpəz komandasında olub. 1997-ci ildə bu komandada oynayan məşqçi funksiyasını yerinə yetirib. Eyni zamanda Gəncə Dəmir Yol Nəqliyyatında, Polis İdarəsində Baş əməliyyat müvəkkili işləyib.

Baş məşqçi kimi isə, ilk iş yeri "Bakı" komandası olub. 2011/2012 mövsümünün gedişində Aleksandr Starkovun istefasından sonra "Bakı"nın baş məşqçisi təyin edilən Novruz Əzimov komandaya Azərbaycan Kubokunu qazandırıb. Lakin "Bakı" 2012-ci ilin yayında Avropa Liqasında mübarizəni dayandırdıqdan sonra, baş məşqçi postundan istefa verib və klubun idman direktoru təyin edilib. Son dəfə isə "2 Liqa" klubu olan "Dinamo Bakı"nı çalışdırıb. Hazırda heç bir klubda çalışmır.

 Futbolçu kimi uğurları 
 1984 SSRİ çempionatının bürünc mükafatçısı
 1984 Hərbçilər arasında SSRİ çempionatında gümüş medal
 1988 SSRİ Federasiya Kubokunun finalçısı
 1992 çempion 1994/95 çempion
 1996/97 bürünc medal
 1993/94 kubokun sahibi

 Məşqçi kimi uğurları 
 1997/98 gümüş medal (məşqçi)
 1998/99 Azərbaycan çempionu və Azərbaycan kubokunun qalibi (məşqçi)
 2006 Azərbaycan kubokunun qalibi (məşqçi)
 2011/12 Azərbaycan Kubokunun qalibi (baş məşqçi)

 İstinadlar 

 Xarici keçidlər 
 Azərbaycan futbolunun tarixi: futbolçu və döyüşçü Novruz Əzimov

Kateqoriya:Laçın rayonunda doğulanlar
Kateqoriya:SSRİ futbolçuları
Kateqoriya:Azərbaycan futbolçuları
Kateqoriya:Araz-Naxçıvan PFK oyunçuları
Kateqoriya:Neftçi PFK oyunçuları
Kateqoriya:Kəpəz PFK oyunçuları
Kateqoriya:Bakı FK məşqçiləri
Kateqoriya:Azərbaycan futbol məşqçiləri
Kateqoriya:Azərbaycanın kişi futbolçuları
Kateqoriya:Legioner Azərbaycan futbolçuları